paragraph_text: Oklumencija se prakticira tako da se zatvore oči i uklone osjećaji koji su se u tom trenu nakupili u osobi. Harry Potter je na petoj godini morao učiti Oklumenciju da se obrani od Voldemorta koji mu je počeo navirati duboko u misli i osjećaje. U petoj knjizi podučavao ga je Severus Snape za zahtjev ravnatelja Dumbledorea. Na početku te obuke Harryjevi osjećaji su ga sprječavali u ovladavanju Oklumencijom. Tek u Darovima smrti Harry postiže kompetentnost u ovoj vještini, te uspijeva zatvoriti put Voldemortu u svoj um. U toj knjizi se otkriva da su vještine Legilimencije i Oklumencije izvan onoga što polaznici Hogwartsa uče po planu i programu.